Moskeo de la Profeto

Moskeo de la Profeto aŭ Al-Masĝid An-Nabaŭi (arabe المسجد النبوي), en Medino, estas la dua plej sankta moskeo de tutmonda islamo post Masĝid al-Haram en Mekko; la moskeo Al-Aksa (apud la Kupolo de la Roko, Jerusalemo) estas la tria plej sankta. La originala moskeo estis konstruigita de Mahomedo. La sekvaj kalifoj pliigis la grandon kaj la dekoraciadon de la moskeo. La komenca moskeo ne estis tiom granda kaj nur reprezentis etan parton de la nuna moskeo. Ĝia grando konsiderinde pliiĝis post la kreado de Sauda Arabio. La lasta renovigo okazis sub la reĝo Fahd. En ĉi tiu moskeo estas entombigita la profeto Mahomedo.